wickkiey/tamil-wikipedia-chunked huggingface dataset:
# கல்லி பாய்

**வசனங்கள்:**
விஜய் மௌரியா
| starring =
| music =
| cinematography = ஜெய் ஓசா
| editing = நிதின் பைத்து
| studio =
| distributor =
| released =
***கல்லி பாய்*** (*Gully Boy)* என்பது 2019 இந்தி மொழி நாடகத் திரைப்படமாகும், சோயா அக்தர் இயக்கிய இந்தத் திரைப்படத்தின் கதையினை ரீமா கத்தியுடன் இணைந்து எழுதினார். *டைகர் பேபி பிலிம்ஸ்* மற்றும் *எக்செல் என்டர்டெயின்மென்ட்* *புரொடக்ஷன்ஸ்* ஆகியவற்றின் நிறுவனத்தின் கீழ் ரிதேஷ் சித்வானி, அக்தர் மற்றும் ஃபர்ஹான் அக்தர் ஆகியோரால் இந்த படம் தயாரிக்கப்பட்டது. இந்தத் திரைப்படத்திற்கு நாஸ் நிர்வாக தயாரிப்பாளராக இருந்தார். இதில் முக்கிய வேடத்தில் ரன்வீர் சிங் நடித்துள்ளார் மற்றும் அலியா பட், கல்கி கோச்லின், சித்தாந்த் சதுர்வேதி, விஜய் வர்மா, அம்ருதா சுபாஷ் மற்றும் விஜய் ராஸ் ஆகியோர் துணை வேடங்களில் நடித்துள்ளனர். இந்திய தெருக்குரல் பாடகர்களான *டிவைன் மற்றும் நாசி* ஆகியோரின் வாழ்க்கையினை மையமாகக் கொண்டு கதை உருவாக்கப்பட்டுள்ளது.அவர்கள் மும்பையில் உள்ள தாராவியினைச் சேர்ந்த தெருக்குரல் பாடகர்கள் ஆவர்.  
*கல்லி பாயின்* முதன்மை புகைப்படம் எடுத்தல் ஜனவரி 2018 இல் தொடங்கி ஏப்ரல் 2018 இல் முடிவடைந்தது. இது பெர்லின் சர்வதேச திரைப்பட விழாவில் 9 பிப்ரவரி 2019 அன்று திரையிடப்பட்டது மற்றும் 15 பிப்ரவரி 2019 அன்று வெளியிடப்பட்டது.விமர்சன ரீதியாகவும் வணிக ரீதியிலும் இந்தத் திரைப்படம் நேர்மறையான பாராட்டுக்களைப் பெற்றது. உலக அளவில் வருவாயினை இது ஈட்டியது. அந்த ஆண்டின் அதிக வருவாய் ஈட்டிய இந்தி படங்களில் ஏழாவது இடத்தைப் பிடித்தது.  
*கல்லி பாய்* சிறந்த திரைப்படம், சிறந்த இயக்குநர், சிறந்த நடிகர் (சிங்) மற்றும் சிறந்த நடிகை (பட்) உட்பட ஒரு வருடத்தில் ஒரு படத்திற்காக 13 பிலிம்பேர் விருதுகளைப் பெற்று சாதனை படைத்தது. 21 ஆண்டுகளுக்குப் பிறகு ஒரே திரைப்படத்தில் நடித்த நான்கு நடிகர்கள் வென்ற இரண்டாவது படமாக இது அமைந்தது. இதற்கு முன்னதாக *குச் குச் ஹோதா ஹை இந்தப்* பெருமையினை பெற்றது. சர்வதேச அளவில், தென்கொரியாவில் நடைபெற்ற புச்சியோன் சர்வதேச திரைப்பட விழாவில் சிறந்த ஆசிய திரைப்படத்திற்கான *NETPAC* விருதை வென்றது. இது 92 வது அகாடமி விருதுகளில் சிறந்த சர்வதேச திரைப்படத்திற்கான ஆஸ்கார் விருதிற்குப் பரிந்துரைக்கப்படும் திரைப்படங்களின் பட்டியலில் இடம் பெற்றது, ஆனால் பரிந்துரைக்கப்படவில்லை.
# கல்லி பாய்

## கதை

இறுதியாண்டு கல்லூரி மாணவரான முராத் அகமது மும்பையின் தாராவி குடிசைப்பகுதியில் வசிக்கிறார். அவரது தந்தையான அஃப்தாப் ஷாகிர் இவரை துன்புறுத்தல் செய்கிறார். மேலும், இளம் வயது பெண் ஒருவரைத் திருமணம் செய்து வீட்டிற்கு அழைத்து வருகிறார்.இது அவரை மிகவும் கவலை ஏற்படச் செய்தது. முராத்திற்கு சொல்லிசையில் இயற்கையாகவே ஆர்வம் உண்டாகிறது. அவரது நீண்டகால காதலி சஃபீனா பிர்தவுசி ஒரு அறுவை சிகிச்சை நிபுணராக பயிற்சி பெறுகிறார் . இருவரும் ரகசியமாக சந்திக்கின்றனர்.  
அஃப்டாப் காயமடைந்த பிறகு பகுதி நேரமாக ஒரு ஓட்டுநராக வேலை செய்ய நிர்பந்திக்கப்படுகிறார், முராட் எழுத்துப் பணியினைத் தொடங்குகிறார், வேலையின் போது அவர் கவனிக்கும் ஏற்றத்தாழ்வுகளை அவர் பாடல்களாக எழுதினார் உள்ளூர் சொல்லிசைக் கலைஞர் ஸ்ரீகாந்த் *"எம்சி ஷேர்*" தனது கல்லூரி விழாவில் நிகழ்த்தியதை அறிந்த அவர், இவரது சொல்லிசை நிகழ்படங்களை யூடியூப்பில் பதிவேற்றுகிறார்.
# சர்மிளா பட்டாச்சார்யா

**சர்மிளா பட்டாச்சார்யா** (Sharmila Bhattacharya) ( நைஜீரியாவின் லாகோஸில் பிறந்து இந்தியாவில் வளர்ந்தவர் ) விண்வெளி உயிரிய மின்னணுவியலின் தலைமை விஞ்ஞானி மற்றும் நாசா ஏமெஸ் ஆராய்ச்சி மையத்தில் உயிரிய மாதிரி செயல்திறன் மற்றும் நடத்தை ஆய்வகத்தின் தலைவர் ஆவார். இவர் வணிகம், அறிவியல் மற்றும் போக்குவரத்துக்கான அமெரிக்க செனட் குழுவின் பாட நிபுணர் மற்றும் நாசா எய்ம்ஸ் ஆராய்ச்சி மையத்தின் விண்வெளி உயிரியல் பிரிவின் உயிரிய மாதிரி செயல்திறன் ஆய்வகத்தின் முதன்மை ஆய்வாளரும் ஆவார். விண்வெளி நிலைய உயிரியல் ஆராய்ச்சித் திட்டம் சர்வதேச விண்வெளி நிலையத்தில் பல்வேறு ஆராய்ச்சி உயிரினங்களுக்கான நீண்ட கால சோதனைகளுக்கு இடமளிக்கும் வகையில் வாழ்விடங்களை உருவாக்கி வருகிறது. மனித நோய்களைப் படிப்பதற்கும் விண்வெளி கதிர்வீச்சின் விளைவுகளைப் படிப்பதற்கும் பழ ஈக்களை விண்வெளிக்கு அனுப்பும் திட்டத்தின் ஒரு பகுதியாக இவர் இருந்தார். இவை இரண்டும் விண்வெளி ஆய்வாளர்களுக்கு உதவும். எம்விபி-ஃப்ளை -01 சோதனை, 2018, நாசா விதிவிலக்கான அறிவியல் சாதனைப் பதக்கம், 2018 வெற்றிகரமான ஏம்ஸ் ஹானர் விருது முதலியவற்றைப் பெற்றார்.  
சர்மிளா பட்டாச்சார்யா தனது பள்ளிப்படிப்பை லா மார்டினியர் கேர்ள்ஸ் மற்றும் லோரெட்டோ ஹவுஸில் படித்தார். கொல்கத்தாவின் மாநிலக் கல்லூரியில் மனித உடலியல் துறையில் இளங்கலைப் பட்டம் பெற்ற பிறகு வெல்லெஸ்லி கல்லூரியிலிருந்து உயிரியல் வேதியியல், பிரின்ஸ்டன் பல்கலைக்கழகத்தில் உயிர்வேதியியல் ஆய்வகத்தில் இளங்கலை ஆராய்ச்சி உதவியாளராக தனது வாழ்க்கையைத் தொடங்கினார். அதன் பிறகு இவர் முதுகலைப் பட்டம் மற்றும் முனைவர் பட்டங்களைப் பெற்றார். முனைவர் பட்ட ஆராய்ச்சியின் போது மூலக்கூறு உயிரியலில் தனது ஆராய்ச்சிக்காக பிரின்ஸ்டன் பல்கலைக்கழகத்தில், *சக்கரோமைசஸ் செரிவிசியாவில்* ராஸ் ஆன்கோஜீனுக்கான சமிக்ஞை கடத்தும் பாதையைப் படித்தார். பின்னர் இவர் நரம்பியல் உயிரியலில் ஸ்டான்போர்ட் பல்கலைக்கழகத்தில் தனது முனைவர் பட்டத்திற்கு பிந்தைய ஆய்வை மேற்கொண்டார்.
# சர்மிளா பட்டாச்சார்யா

## தொழில் வாழ்க்கை

ஸ்டான்போர்டில் தனது ஆராய்ச்சியை முடித்த உடனேயே, நாசா ஏம்ஸ் ஆராய்ச்சி மையத்தில் பணியாற்ற லாக்ஹீட் மார்ட்டினால் இவருக்கு வேலை வழங்கப்பட்டது. ஜூலை 4, 2006 அன்று எஸ்டிஎஸ்-121 இல் பறந்த விண்வெளி விண்கல விமான சோதனை, பூஞ்சை நோய்க்கிருமி உருவாக்கம், மற்றும் விண்வெளியில் புரவல நோய் எதிர்ப்பு சக்தி (FIT) போன்ற ஆராய்ச்சிகளில் ஈடுபட்டார்.  
பின்னர் அவர் நாசா ஏம்ஸ் ஆராய்ச்சி மையத்தில் விண்வெளி உயிரிய மின்னணுவியல் தலைமை விஞ்ஞானி என்ற நிலைக்கு உயர்த்தப்பட்டார். நாசாவில் இவரது ஆராய்ச்சி விண்வெளிப் பயணத்தின் போது நோயெதிர்ப்பு அமைப்பு மாற்றங்கள் மற்றும் கதிர்வீச்சின் விளைவுகள் மற்றும் வாழ்க்கை அமைப்புகளில் ஈர்ப்பு மாற்றத்தை ஆய்வு செய்திருக்கிறது.  
சர்மிளா 1998 இல் கலிபோர்னியா பல்கலைக்கழகத்தில் நரம்பியல் உயிரியல் விரிவுரையாளராகவும் இருந்தார் , சாண்டா குரூஸ். நாசா ஏம்ஸ் ஆராய்ச்சி மையத்தின் பல திட்டங்களில் முன்னணி விஞ்ஞானியாக இருந்தார்.
# வங்காளதேசத்தில் கருக்கலைப்பு

**வங்கதேசத்தில் கருக்கலைப்பு** (*Abortion in Bangladesh*) பெரும்பாலான சூழ்நிலைகளில் சட்டவிரோதமானது. ஆனால் மாதவிடாய் கட்டுப்பாடு பெரும்பாலும் மாற்றாக பயன்படுத்தப்படுகிறது. வங்காளதேசம் இன்னும் 1860ஆம் ஆண்டிலிருந்து தண்டனைச் சட்டத்தால் இதை நிர்வகிக்கிறது. அங்கு பெண் ஆபத்தில் இருந்தால் தவிர தூண்டப்பட்ட கருக்கலைப்பு சட்டவிரோதமானதாகும்.  
வரலாற்று ரீதியாக, குறிப்பாக வங்காளதேச விடுதலைப் போருக்குப் பிந்தைய ஆண்டுகளில் கருக்கலைப்பு பரவலாக இருந்துள்ளது. உதாரணமாக, 1972இல், போரின் போது பாலியல் பலாத்காரம் செய்யப்பட்ட பெண்களுக்கு கருக்கலைப்பு செய்ய சட்டம் அனுமதித்தது. 1976ஆம் ஆண்டில், வங்காளதேச தேசிய மக்கள் தொகை கொள்கை முதல் மூன்று மாத கருக்கலைப்பை சட்டப்பூர்வமாக்க முயன்றது.  
1979 முதல், மாதவிடாய் கட்டுப்பாடு தூண்டப்பட்ட கருக்கலைப்புக்கு மாற்றாக இருந்தது. மேலும் கருவுறுதலை நிறுவ முடியாததால் இது சட்டப்பூர்வமாக அனுமதிக்கப்பட்டது.
# வங்காளதேசத்தில் கருக்கலைப்பு

## மாதவிடாய் கட்டுப்பாடு

1979 முதல் வங்காளதேசத்தில் குடும்பக் கட்டுப்பாடு திட்டத்தின் ஒரு பகுதியாக, மாதவிடாய் கட்டுப்பாடு என்பது ஒரு மாதவிடாய் தவறவிட்ட பிறகு கருவுறாமல் இருக்கச் செய்ய கைமுறையைப் பயன்படுத்துகிறது.  
2013ஆம் ஆண்டில் மாதவிடாய் ஒழுங்குமுறை பற்றிய ஒரு ஆய்வு, வங்காளதேசத்திலுள்ள 10 வெவ்வேறு வசதிகளைச் சேர்ந்த 651 பெண்களை ஆய்வு செய்தது. அவர்கள் மாதவிடாய் ஒழுங்குமுறையை நாடினர். மேலும், அவர்களின் மாதவிடாய் சுழற்சியில் சுமார் 63 நாட்கள் அல்லது குறைவாக தாமதமாக இருந்தனர். அவர்களுக்கு சுமார் 200 மி.கி *மைபெப்ரிஸ்டோன்* வழங்கப்பட்டது, பின்னர் 800 மி.கி *மிசோப்ரோஸ்டால்* வழங்கப்பட்டது. ஆராய்ச்சியாளர்கள் 93% பெண்கள் அறுவை சிகிச்சை தலையீட்டைப் பயன்படுத்தாமல் கருப்பையை வெளியேற்றியுள்ளனர்.மேலும், 92% பெண்கள் மாத்திரைகளிலும், மீதமுள்ள சிகிச்சையிலும் திருப்தி அடைந்தனர்.
மாதவிடாய் கட்டுப்பாட்டு மையங்கள் மையப்படுத்தப்பட்டவை. மேலும், இலவசம் என்றாலும், பல பெண்களுக்கு சமூக பொருளாதார தடைகளாலும், சமூக இழிவு காரணமாகவும் அணுகவதில்லை.
# வங்காளதேசத்தில் கருக்கலைப்பு

## ஆய்வு

மாட்லாப் என்ற கிராமப்புற மாவட்டத்தை ஆய்வு செய்த குட்மேச்சர் நிறுவனத்தின் ஒரு கட்டுரையின் படி, கருவுறுதல் கட்டுப்பாட்டுக்கான பாதுகாப்பான முறைகள் இருந்தபோதிலும் சட்டவிரோத கருக்கலைப்பு அதிகரித்து வருகிறது.  
மிசானூர் ரகுமான், ஜூலி தாவன்சோ ஆகியோரின் ஆய்வில் 2000க்கும் 2008 க்குமிடையில், ஒரு பெண் பிரசவத்தை விட பாதுகாப்பற்ற கருக்கலைப்பு சிக்கல்களால் இறக்க வாய்ப்புள்ளது என்கிறது. மேலும், பிரசவத்திலிருந்து இறப்பு விகிதங்கள் மாதவிடாய் ஒழுங்குமுறையின் சிக்கல்களுக்கான இறப்பு விகிதங்களைப் போலவே இருந்தன.
# சுகாஸ் யதிராஜ்

**சுகாஸ் யதிராஜ்** (**Suhas Lalinakere Yathiraj**) (பிறப்பு: 2 சூலை 1983) இந்தியாவின் உத்தரப் பிர்தேச மாநிலத்தின் கௌதம புத்தா மாவட்ட ஆட்சித் தலைவரும், மாற்றுத்திறன் படைத்த இறகுப் பந்தாட்ட வீரரும் ஆவார். இவர் 2020 டோக்கியோ இணை ஒலிம்பிக்கில் 5 செப்டம்பர் 2021 அன்று ஆடவர் ஒற்றையர் SL-4 பிரிவில் வெள்ளிப் பதக்கம் வென்றார். முன்னர் இவர் ஜகார்த்தாவில் நடைபெற்ற 2018 ஆசிய இணை விளையாட்டுக்களில் இறகுப் பந்தாட்டத்தில் வெள்ளிப் பதக்கம் வென்றுள்ளார். மேலும் 2024 ஆம் ஆண்டு பாரிசில் 2024 இல் நடந்த இணை ஒலிம்பிக் விளையாட்டுகளில் வெள்ளிப் பதக்கங்களை வென்றார், இதன் இறகுப் பந்தாட்டம் விளையாட்டுப் போட்டிகளில் பதக்கங்களை வென்ற ஒரே இந்திய பாரா-பேட்மிண்டன் வீரர் என்ற பெயரைப் பெற்றார்.
# செக்சன் 375

***செக்சன் 375*** *(Section 375பிரிவு 375: மார்சி யா ஜபர்தஸ்தி எ*ன்றும் அழைக்கப்படுகிறது) என்பது 2019 இந்தியாவில் வெளியான இந்தி -மொழி நீதிமன்ற நாடகத் திரைப்படமாகும், இது குமார் மங்கத் பதக், அபிஷேக் பதக் மற்றும் எஸ்சிஐபிஎல்லால் தயாரிக்கப்பட்டது. மணீஷ் குப்தா எழுதி அஜய் பாகல் இயக்கினார். இந்தத் திரைப்படம் இந்திய தண்டனைச் சட்டம் பிரிவு 375 என்பதனை அடிப்படையாக கொண்டது இந்த படத்தில் அக்சய் கண்ணா, ரிச்சா சாத்தா, மீரா சோப்ரா மற்றும் ராகுல் பட் ஆகியோர் நடித்துள்ளனர். படத்தின் முதன்மை புகைப்படம் எடுத்தல் ஜனவரி 2019 இல் தொடங்கியது.  
இந்த படம் இந்தியாவில் 13 செப்டம்பர் 2019 அன்று திரையரங்குகளில் வெளியிடப்பட்டது. படம் தொடக்க நாளில் குறைந்த எண்ணிக்கையிலான பார்வாயாளர்களைக் கொண்டிருந்தது. வணிக ரீதியில் சுமாரான படமாக அமைந்தது.
# செக்சன் 375

## கதை

பரவலாக புகழ்பெற்ற திரைப்பட இயக்குநர் ரோஹன் குரானா ( ராகுல் பட் ) உதவி ஆடை வடிவமைப்பாளரான அஞ்சலி டாங்கிள் ( மீரா சோப்ரா ) என்பவரை பாலியல் வல்லுறவு செய்ததாக குற்றம் சாட்டியதைத் தொடர்ந்து அமர்வு நீதிமன்றத்தால் கைது செய்யப்பட்டு உயர் நீதிமன்றத்தில் சமர்ப்பிக்கப்படுகிறார். மூத்த மற்றும் திறமையான குற்றவியல் வழக்கறிஞர் தருண் சலூஜா குற்றம் சாட்டப்பட்ட அக்சய் கண்ணாவினை ஆதரித்து வாதாடுகிறார்.அதே சமயம் கிரால் காந்தி ( ரிச்சா சாட்டா ), ஒரு காலத்தில் சலூஜாவின் பயிற்சியாளராக இருந்த இவர் தற்போது அவரை எதிர்த்து தனது முதல் வழக்கில் ஈடுபடுகிறார். தருண் என்பவரது கொள்கையின் படி சட்டம் என்பது உண்மை, நம்பிக்கையினை அடிப்படையாகக் கொண்டது, ஒரு வழக்குரைஞர் ஒரு வழக்கில் ஈடுபடும் போது உணர்வுபூர்வமாகவோ ஈடுபடுதல் கூடாது என்றும், ஒரு நெறிமுறை விவாதத்தில் ஈடுபடக்கூடாது என்றும் அவர் நம்புகிறார்.  
தருண் தனது குறுக்கு விசாரணையில் சாட்சிகள், பொய்கள் மற்றும் முக்கிய சாட்சிகளால் மறைக்கப்பட்ட உண்மைகளை அம்பலப்படுத்துகிறார். ரோகனுடன் அஞ்சலிக்கு ஒருமித்த உறவு இருந்தது என்று அவர் முன்மொழிகிறார்.  
ரோகன் அவளுடன் உடல் உறவில் மட்டுமே ஆர்வம் காட்டுவதனை அவள் உணர்கிறாள். அவன் தனக்கு வாழ்க்கைத் துணையாக இருக்க வேண்டும் என்று அவள் எதிர்பார்க்கிறார். இந்த பிரச்சினையில் இருவருக்கும் இடையே ஒரு பெரிய வாக்குவாதம் ஏற்பட்டது. ரோகன் அவளை சிறுமைப்படுத்தி, தான் இல்லை எனில் உனக்கு வாழ்க்கை என்பதே இருக்காது என்று அவளிடம் சொல்கிறான். பின்னர், ரோகன் அவளை தனது இரண்டாவது குடியிருப்பில் இருந்து வெளியேற்றுகிறார். சில நாட்களுக்குப் பிறகு, அஞ்சலி ரோகனிடம் மன்னிப்பு கேட்கிறார் அவர்கள் தங்கள் உறவை மீண்டும் புதுப்பித்தனர். பிற்பகலில், அவர் இந்த சம்பவத்தை காவல் துறையினரிடம் வன்கலவி என புகார் செய்கிறார்.  
தருண், ஒருமித்த உடல் உறவுகளை வன்கலவி என்று சட்டம் கருதவில்லை என்று சுட்டிக்காட்டுகிறார். கடந்த காலத்தில் ஒரு தம்பதியினர் ஒருமித்த உறவைக் கொண்டிருந்தாலும், பெண்ணின் ஒப்புதல் இல்லாமல் அடுத்தடுத்த பாலியல் உறவுகள் ஈடுபடுவது வன்கலவி தான் என்று *ஹிரால்* வாதிடுகிறார். பாலியல் குற்றத்தை கற்பழிப்பு என வரையறுக்கக்கூடிய நிபந்தனைகளை வரையறுக்கும் தண்டனைச் சட்டம் 375 இன் சட்ட விதிகளை இந்த வழக்கு மறுக்கிறது.
# பான்டேனசு

**தத்துவஞானி புனித பான்டேனசு** (கிரேக்கம்: Πάνταινος; இறப்பு சுமார் பொ.ஊ. 200) ஒரு கிரேக்க இறையியலாளர் ஆவார். பொ.ஊ. 180-இல் இருந்து அலெக்சாந்திரியாவின் கேடெக்டிகல் கிறித்தவக் கல்விக்கூடத்தில் ஒரு குறிப்பிடத்தக்க நபராக இருந்தார். இந்தக் கல்விக்கூடம் கேடெக்டிகல் கிறித்தவப் பள்ளிகளில் மிகவும் பழையது. செல்வாக்கு பெற்ற இக்கல்விக்கூடமானது கிறித்தவ இறையியலின் வளர்ச்சிக்கு மிகவும் உதவியது.
# இலங்கையில் பாலின சமத்துவமின்மை

**இலங்கையில் பாலின சமத்துவமின்மை** (*Gender inequality in Sri Lanka*) என்பது இலங்கையின் பெண்களுக்கும் ஆண்களுக்கும் இடையில் எழும் ஏற்றத்தாழ்வுகளை மையமாகக் கொண்டது. குறிப்பாக, இந்த ஏற்றத்தாழ்வுகள் பெண்களின் வாழ்க்கையின் பல அம்சங்களை பாதிக்கின்றன. பாலின-தெரிவு கருக்கலைப்பும் ஆண் விருப்பத்தேர்வுகளும், கல்வி, பள்ளிப்படிப்பு, வேலை வாய்ப்புகள், சொத்து உரிமைகள், ஆரோக்கியம் , அரசியல் பங்கேற்பு ஆகியவற்றை பாதிக்கும். பிராந்தியத்தில் உள்ள மற்ற நாடுகளுடன் ஒப்பிடுகையில், இலங்கை பல பாலின சமத்துவ குறியீடுகளில் நல்ல தரவரிசையில் இருந்தாலும், இந்த குறியீடுகளின் உண்மைத்தன்மையை கேள்விக்குள்ளாக்கும் சில ஆதாரங்களும் உள்ளன. இருப்பினும், உலகளவில், பாலின சமத்துவ குறியீடுகளில் இலங்கை ஒப்பீட்டளவில் குறைவாக உள்ளது. சுழற்சி ஆய்வு மற்றும் பேரழிவு மற்றும் பெண்களின் பங்கு ஆகியவற்றுக்கு இடையேயான தொடர்பைப் படிக்கும் ஒரு பேரிடர் சமூகவியலாளர் டாக்டர் எலைன் எனர்சன், ஒட்டுமொத்தமாக, சமூக வரலாற்றின் இந்த முறை பெண்களை குறைமதிப்பிற்கு உட்படுத்துகிறது, பெண்களை குறைத்து மதிப்பிடும் சுழற்சியை உருவாக்குகிறது, இது சுகாதார பராமரிப்பு மற்றும் பள்ளிக்கல்விக்கு இரண்டாம் நிலை அணுகலை வழங்குகிறது  
இதனால் உயர் மட்ட வேலைகள் அல்லது பயிற்சிகளை பெறுவதற்கான குறைந்த வாய்ப்புகள், பின்னர் குறைந்த அரசியல் பங்கேற்பு மற்றும் குறைக்கப்பட்ட சமூக உரிமைகள் பிரச்சினை அதிகரிக்கிறது எனக் குறிப்பிடார்.
# இலங்கையில் பாலின சமத்துவமின்மை

## வரலாறு

பிரதமர் அலெக்ஸி கோசைஜினுடன் திருமதி. சிறிமாவோ பண்டாரநாயக்கா]]
1960ஆம் ஆண்டில், உலகின் முதல் பெண் தலைவரான சிறிமாவோ பண்டாரநாயக்காவை இலங்கையின் முதல் பெண் பிரதமராகத் தேர்ந்தெடுத்தது.  
இலங்கையின் வரலாறு முழுவதும், பெண்களின் உரிமைகள் தொடர்பாக குறிப்பிடத்தக்க முன்னேற்றம் ஏற்பட்டுள்ளது. குறிப்பாக, 1975இல் அனைத்துலக பெண்கள் ஆண்டும் 1976 முதல் 1985 வரை பெண்களுக்கான ஐக்கிய நாடுகள் தசாப்தத்தைத் தொடர்ந்து, இலங்கை அரசாங்கத்தில் பெண்களின் உரிமைகளை மேம்படுத்த பல கொள்கைகளும், சட்டங்களும் இயற்றப்பட்டன. 1981ஆம் ஆண்டில், பெண்களுக்கு எதிரான அனைத்து பாகுபாடுகளையும் ஒழிப்பதற்கான மாநாடு நடைபெற்றது. மேலும், அடிப்படை உரிமைகள் குறித்த அரசியலமைப்பின் மூன்றாவது அத்தியாயமும் அரசியலமைப்பில் ஏற்றுக்கொள்ளப்பட்டது. இந்த சட்டத்தின் மீது சில விமர்சனங்கள் உள்ளன. ஏனெனில் பெண்கள் குறிப்பாக சுயாதீனமாக கூடுதல் உரிமைகளுக்கு தகுதியுடையவர்கள் என்று குறிப்பிடவில்லை. அதற்கு பதிலாக மற்ற பின்தங்கிய நிலைகளின் பட்டியலில் சேர்க்கப்பட்டுள்ளது.  
இலங்கையின் வரலாறு முழுவதும், குறிப்பாக அரசியல் மற்றும் முந்தைய ஆயுத மோதல்கள் என்று வரும்போது, பெண்கள் பெரும் பங்கு வகித்தனர். எவ்வாறாயினும், பாலின சமத்துவமின்மை இன்னும் இலங்கையில் ஒரு பொதுவான பிரச்சினையாக உள்ளது.  
ஆணாதிக்கம் என்பது "சமூக அமைப்பாகும், இதில் அதிகாரம் ஆண்களால் நடத்தப்படுகிறது, கலாச்சார விதிமுறைகள் மற்றும் பழக்கவழக்கங்கள் மூலம் ஆண்களுக்கு சாதகமானது மற்றும் பெண்களுக்கான வாய்ப்பை தடுத்து நிறுத்துகிறது".
# இலங்கையில் பாலின சமத்துவமின்மை

## வரலாறு

### வரதட்சணை

மேலும், வரதட்சணை மற்றும் சில வரம்புக்குட்பட்ட திருமணச் சட்டங்கள் உட்பட சட்டரீதியான மற்றும் சட்டவிரோதமான கலாச்சார நடைமுறைகளால் பாலின சமத்துவமின்மை தொடர்கிறது. வரதட்சணையானது , பெண்கள் மீது நேர்மறையான மற்றும் எதிர்மறையான விளைவுகளை ஏற்படுத்துவதாகக் காட்டப்பட்டுள்ளது. ஒருபுறம் அவர்கள் திருமணத் திறனை மேம்படுத்தி சமூக அந்தஸ்தைப் பெற அனுமதிக்கிறது. இது மணமகனின் குடும்பத்திற்கு போதுமான நிதியை வழங்குவதற்கு மணமகளின் குடும்பத்திற்கு அதிக அளவு மன அழுத்தத்தை அளிக்கிறது. வழக்கமாக, மகளுக்கு திருமணத்திற்காக பொருள்கள் பரிசுகள் வழங்கப்படும்.
# இலங்கையில் பாலின சமத்துவமின்மை

## இதையும் காண்க

- இலங்கையில் பாலின பாத்திரங்கள்
# மசுதா காத்துன்

**மசுதா காத்துன்** (*Masuda Khatun*) ஒரு முன்னோடி வங்காள பெண்ணியவாதி மற்றும் மதச்சார்பற்றவராவர்களுள் ஒருவராவார். காசி மகமுதுர் ரகுமானை திருமணம் செய்த பிறகு முசம்மத் மசுதா காத்துன் என்று அறியப்பட்ட இவரது பெயர் திருமதி எம் ரகுமான் என்ற புனைப்பெயராக மாறியது.
# மசுதா காத்துன்

## ஆரம்ப கால வாழ்க்கை

காத்துன் 1885 ஆம் ஆண்டு ஒரு நிலப்பிரபுத்துவ குடும்பத்தில் பிறந்தார். இவரது தந்தை பிரித்தானிய இந்தியப் பேரரசின் வங்காள மாகாணம் ஊக்லி மாவட்டத்தை தளமாகக் கொண்ட ஒரு வழக்கறிஞராவார். இவரது காலத்தில் இருந்த மற்ற முசுலீம் பெண்களைப் போலவே காத்துனும் வீட்டில்தான் பாடம் படித்தார். 11 வயதில் இவருக்கு கல்கத்தாவை தளமாகக் கொண்டு பதிவாளராக இருந்த மகமுதுர் ரகுமானுடன் திருமணம் நடந்தது. இவரது சமகால பெண்ணியவாதி மற்றும் அடிக்கடி தொடர்பு கொள்ளும் பேனா நண்பர் பேகம் ரோகேயா சகாவத் ஒசைன் ஆவார். இவர் தெற்கு ஆசியாவில் பெண்களின் விட்டுதலைக்காக குரல் கொடுத்தவர் ஆவார். பெண்ணியவாதியாகவும், எழுத்தாளராகவும்,கல்வியாளராகவும் அரசியல் செயல்பாட்டாளராகவும் திகழ்ந்த ரோக்கியாவையும் அவருடைய படைப்புகளையும் மசுதா காத்துன் வெகுவாகப் பாராட்டினார். இருவரும் அடிக்கடி கடிதங்களை எழுதி பரிமாறிக் கொண்டார்கள்.
# மசுதா காத்துன்

## தொழில்

மசுதா காத்துன் பெண்களின் உரிமைகள் மற்றும் பெண்ணியம் பற்றி ஏராளமாக எழுதினார். பழமைவாத முசுலிம்களை சமரசமின்றி விமர்சித்தார். இசுலாமியர்களை விமர்சிக்க தன் எழுத்துகளில் புத்திசாலித்தனத்தையும் முரண்பாட்டையும் நுட்பமாகப் பயன்படுத்தினார். இவரது பணி முற்போக்கு முசுலீம்களால் பாராட்டப்பட்டது.  
காசி நசுருல் இசுலாத்தால் வெளியிடப்பட்ட தும்கேது என்ற பத்திரிகைக்கு மசுதா தொடர்ந்து பங்களிப்பவராக இருந்தார். வங்காளதேசத்தின் எதிர்கால தேசிய கவியாகவும் புரட்சியாளராகவும் கருதப்பட்ட காசி நசுருல் இசுலாம் தனது கவிதையான பிசர் பாங்க்சியை இவருக்கு அர்ப்பணித்தார். அவர் மசுதாவின் எழுத்துகளை ரசித்தார். மசுதாவின் பணி மற்றும் அர்ப்பணிப்பைப் பாராட்டினார். ஓர் உத்வேகத்தின் ஆதாரமாகக் கருதினார். மா என்று இவரை அன்போடும் அழைத்தார்.  
முசுலீம்களுக்கும் இந்துக்களுக்கும் இடையில் ஒற்றுமைக்காக உழைத்த ஓர் உறுதியான மதச்சார்பற்றவாதியாக மசுதா காத்துன் திகழ்ந்தார். திருமதி எம் ரகுமானின் பெண்களைப் பற்றிய பிரச்சினைகளை அலசுதலும்,பெண்களின் கூலி வேலைகளை ஆதரிப்பதும் இவருடைய குறிப்பிடத்தக்க அம்சங்களாகும்.  
பர்தா அணியாமல் திரைப்படங்களுக்கும் பிற கூட்டங்களுக்கும் சென்று வந்தார். பொதுவெளியில் பர்தா அணியாமல் இசுலாமியப் பெண்கள் வெளியில் வரக்கூடாது என்ற விதிக்கு இவரது செயல்பாடு மாறாக இருந்தது. ஒரு விபச்சார மறுவாழ்வு மையத்தை உருவாக்கவும் உதவினார். இவர் பர்தாவுக்கு எதிராக எழுதினார். இது இசுலாத்தில் பெண்கள் முக்காடு மூலம் ஒதுக்கி வைக்கப்பட்ட விதத்தை விமர்சித்தது.  
திருமதி எம் ரகுமான் பெண்களின் பொருளாதார சுதந்திரம் மற்றும் இந்திய ஆண்களின் காலனித்துவ அவலநிலை பற்றி குரல் எழுப்பினார். பெண்கள் பொருளாதார சார்பற்ற தன்மையைக் கொடுக்காவிட்டால் சுதந்திரம் அர்த்தமற்றது என்று இவர் எழுதினார். இவருடை எழுத்துகளின் அம்சங்கள் மிகவும் தைரியமானவையாக இருந்தன
# மசுதா காத்துன்

## இறப்பு

மசுதா காத்துன் 1926 ஆம் ஆண்டு இறந்தார். அவரது மரணத்திற்குப் பிறகு காசி நசுருல் இசுலாம் இவருக்கு ஒரு புத்தகத்தை அர்ப்பணித்தார். அப்புத்தகத்தில் மசுதாவிற்கு அக்னி நாகினி (தீ சர்ப்பம்) என்ற பட்டத்தை வழங்கினார். இவரது கணவர் 1927 ஆம் ஆண்டு சாணச்சூர் என்ற தலைப்பில் மசுதாவின் சேகரிக்கப்பட்ட படைப்புகளை வெளியிட்டார்.
# ஹரிஷ் ஐயர்

**ஹரிஷ் ஐயர்** (Harish Iyer) "அஹம்", *ஹயர்* என அறியப்படும் "ஹரிஷ் ஐயர்" (பிறப்பு 16 ஏப்ரல் 1979) ஓர் இந்திய சம உரிமை ஆர்வலர் ஆவார். அகனள், ஓரினச்சேர்க்கையாளர், இருபாலர் மற்றும் திருநங்கைகள் ( ந,ந,ஈ,தி ) சமூகம், குழந்தைகள், பெண்கள், விலங்குகள் மற்றும் குழந்தை பாலியல் துஷ்பிரயோகத்தில் இருந்து தப்பியவர்கள் ஆகியோரின் உரிமைகளை ஊக்குவிப்பது உட்பட பல சமூக காரணங்களுக்காகப் போராடி வருகிறார்.  
இந்தியாவில் ஓரினச்சேர்க்கையை சட்டவிரோதமாக்குவதற்கு எதிர்ப்பு தெரிவிப்பதில் இவர் மிகத் தீவிரமாக இயங்கி வருகிறார். இவர் இந்த முடிவின் தாக்கம் குறித்து பல விழிப்புணர்வு பிரச்சாரங்களில் ஈடுபட்டுள்ளார், மேலும் ஊடகங்களின் மூலம் இந்தத் தீர்ப்பை கண்டித்தார். இது தொடர்பாக பல கட்டுரைகள் மற்றும் கடிதங்களை எழுதியுள்ளார் மற்றும் இந்த முடிவை அடுத்து இந்தியாவில் ந,ந,ஈ,தி சமூகத்தின் அவலத்தை முன்னிலைப்படுத்த தேசிய தொலைக்காட்சி செய்தி நிகழ்ச்சிகளில் கலந்து கொண்டு கருத்துக்களைத் தெரிவித்துள்ளார். ஓரினச்சேர்க்கையை சட்டவிரோதமாக்கும் நடவடிக்கையைத் தடுக்க இந்திய உச்ச நீதிமன்றத்தை நாடியவர்களில் இவரும் ஒருவர் ஆவார். ஆகஸ்ட் 2018 இல், தேசிய மனித உரிமைகள் ஆணையம் ந,ந,ஈ,தி பிரச்சினைகளைப் பற்றி ஆராயும் முதன்மை குழுல் இவரைச் சேர்த்தது. ந,ந,ஈ,தி சமூகத்தினர் எதிர்கொள்ளும் பிரச்சினைகள் குறித்தும் அவர்களுக்கன தேவைகள் குறித்தும் அறிவதற்காக அமைக்கப்பட்ட முதல் குழு இதுவாகும்.
# ஹரிஷ் ஐயர்

## செயற்பாட்டாளராக

ஐயர், தனது வலைப்பக்கம் , முகநூல் , டுவிட்டர் கணக்குகளின் மூலம் தொடச்சியாக பல சமூகப் பிரச்சினைகளுக்கு எதிராக கருத்துக்களைத் தெரிவித்து வருகிறார். 26 நவம்பர் 2008 மும்பாய் தாக்குதலின் போது தனது வலைப்பக்கத்தினை உதவிமையமாக மாற்றியதன் மூலம் பரவலாக அறியப்பட்டார்.
# ஹரிஷ் ஐயர்

## விருதுகள் மற்றும் பாராட்டுகள்

இந்திய அரசுக்குச் சொந்தமான நிறுவனமான,பாரத பெட்ரோலியம், ஹரீஷ் ஐயர் 2016 ஆம் ஆண்டில் மகளிர் அதிகாரமளித்தல் துறையில் பணியாற்றியதற்காக ஆற்றல்மிக்க பாரத் விருதை வழங்கியது. இந்த விருதை இந்திய பெட்ரோலிய அமைச்சர் *தர்மேந்திர பிரதான்* இவருக்கு வழங்கினார்.  
பிரித்தானிய தேசிய நாளிதழான தி கார்டியன், உலகின் 100 செல்வாக்குள்ள ந,ந,ஈ,தி நபர்களின் பட்டியலில் இவருக்கு 71ஆம் இடம் வழங்கியது.இந்தப் பட்டியலில் இதுவரை இடம்பெற்ற ஒரே இந்தியர் எனும் பெருமை பெற்றார்.  
*பிங்க் பேஜஸ் ,* இந்தியாவின் ஏழு செல்வாக்குள்ள ஓரின சேர்க்கையாளர்கள் மற்றும் அகனள்<nowiki/> மக்களில் ஒருவராக இவரை அறிவித்தது.  
குழந்தை பாலியல் துன்புறுத்தல் குறித்த விழிப்புணர்வை உருவாக்கும் பணிக்காக *ஜிந்தகி லைவ்* விருது பெற்றார்..  
ஹரிஷ் ஐயர், டெட் மாநாடுகளில் பல முறை பேசியுள்ளார். மேலும் பல முறை சுயாதீனமாக டெட் மாநாட்டினை நடத்தியுள்ளார்."செக்ஸ் பற்றி பேசும் கலாச்சாரம் நம்மிடம் இருந்தால் என்ன" என்ற தலைப்பு உட்பட பலமுறை பேசியுள்ளார்.  
அவரது பேச்சு திறமை மற்றும் உணர்ச்சிவசப்படும் திறனைக் கருத்தில் கொண்டு, ஐயர் இந்தியாவில் ஊக்கமூட்டும் பேச்சாளார்களில் ஒருவராக அறியப்படுகிறார்.  
2013இல் கொல்கத்தாவில் நடைபெற்ற தெகல்கா மாநாட்டில் இவர் பேசினார். அந்த மாநாட்டில் ராபர்ட் டி நிரோ, அமிதாப் பச்சன், ஏ.ஆர்.ரஹ்மான், சேகர் கபூர், கிரிஷ் கர்னாட் மற்றும் மேதா பட்கர் ஆகியோர் கலந்து கொண்டனர் என்பது குறிப்பிடத்தகுந்தது. இவர் 2015ஆம் ஆண்டில் கர்மவீரர் புரஸ்காரையும் பெற்றுள்ளார்.
# அபூர்வா அசுரனி

**அபூர்வா அசுரனி** (Apurva Asrani பிறப்பு 21 மார்ச் 1978) தேசிய விருது, பிலிம்பேர் விருது & திரை விருது பெற்ற இந்தியா, கோவாவினைப் பூர்வீகமாகக் கொண்ட திரைப்படத் தயாரிப்பாளர் ஆவார். 2016இல் *அலிகார்* எனும் மனித உரிமைகள் பற்றிய நாடகத்தினையும், *கிரிமினல் ஜசுடிசுபிகைண்டு குளோசுடு டோர்சு எனும்* நீதிமன்ற நாடத்தினையும் எழுதியுள்ளார். 2013ஆம் ஆண்டில் வெளியான ஷாகித் திரைப்படத்தில் இணை எழுத்தாளராகவும், தொகுப்பாளராகவும் பணியாற்றியுள்ளார். மேலும் பரவலாக அறியப்பட்ட 1998இல் வெளியான *சத்யா* திரைப்படத்திலும் 2019ஆம் ஆண்டில் வெளியான *மேட் இன் ஹெவன்* எனும் வலைத் தொடரிலும் தொகுப்பாளராகப் பணியாற்றியுள்ளார்.  
இவர் சோனி மியூசிக் இந்தியாவுக்கான *தேரா மேரா பியார்* (2005) இசை வீடியோக்களின் இயக்குநராகவும் உள்ளார்.  
இந்தியாவில் நங்கை, நம்பி, ஈரர், திருனர்களுக்கான சம உரிமைகளைப் பெறுவதற்கான போராட்டத்தில் அபூர்வா முக்கிய பங்காற்றி வருகிறார்..
# அபூர்வா அசுரனி

## சத்யா & ஆரம்பகால தொழில் வாழ்க்கை

பிரபல பாலிவுட் கவுண்டவுன் நிகழ்ச்சியான *பிபிஎல் ஓயின்* உதவியாளராக அபூர்வா 1995 இல் தனது தொழில் வாழ்க்கையைத் தொடங்கினார்.19 வயதில் இவர் ராம் கோபால் வர்மா இயக்கிய *சத்யா* திரைப்படத்தின் தொகுப்பாளரானார் . இந்தத் திரைப்படத்திற்காக சிறந்த தொகுப்பாளாருக்கான பிலிம்பேர் விருதை வென்றார்.இதன்மூலம் இந்த விருதினைப் மிகக் குறைந்த வயதில் பெற்ற இளைஞர் எனும் சாதனை படைத்தார் . பின்னர் அவர் சன்ஹில் சிப்பியின் இருமொழிகளில் வெளியான *ஸ்னிப்* எனும் திரைபப்டத்திற்கு தொகுப்பாளராக பணியாற்றினார்.  
அபூர்வாவின் மற்ற பணிகளில் குறிப்பிடத்தகுந்தது ஹன்சல் மேத்தாவின் *சல்* திரைப்படம் ஆகும். விமர்சகர் சுபாஷ் கே ஜா தனது விமர்சனத்தில் இந்தத் திரைப்படத்தின் உண்மையான நாயகன் படத்தின் தொகுப்பாளர் தான் எனக் குறிப்பிடிருந்தார். அனுபம் கெர் முதன்முதலாக இயக்கிய *ஓம் ஜெய் ஜெகதீஸ்* எனும் திரைப்படத்திலும் நாகேஷ் குகுனூர் இயக்கத்தில் அக்ஷய் குமார் நடித்த *தஸ்வீர் 8x10 திரைப்படத்தில்* மேற்பார்வை தொகுப்பாளராகப் பணியாற்றினார். ஜான் ஆபிரகாம் (நடிகர்) நடித்த *ஆஷாயின்* திரைப்படத்திலும் தொகுப்பாளராகப் பணியாற்றினார்.  
2005 ஆம் ஆண்டில், சோனி மியூசிக் இந்தியாவின் ஒலித் தொகுதியான *தேரா மேரா* பியரின் இசை நிகழ்படங்களை அபூர்வா இயக்கினார் .அதில் நடிகை நிம்ரத் கவுரை அறிமுகப்படுத்தினார். அதன் தலைப்புப் பாடலான, *"தேரா மேரா பியார்",* என்பதனை குமார் சானு பாடினார். *"யே கியா ஹுவா"* பாடல் ஸ்ரேயா கோசலால் பாடப்பட்டது. இந்தப் பாடல் இங்கிலாந்தைச் சேர்ந்த கலைஞர்களுடன் செர்ந்து இசையமைக்கப்பட்டது. சான் பிரான்சிஸ்கோவில் நடந்த சஹாரா இசை விருதுகளில் *டெரா மேரா பியார்* ஆண்டின் சிறந்த பாடல் தொகுதியாகத் தேர்வானது.
# அபூர்வா அசுரனி

## விருதுகள்

1999 இல் நடைபெற்ற பிலிம்பேர் விருதுகளில் *சத்யா* திரைப்படத்திற்காக அபூர்வா சிறந்த படத்தொகுப்புக்கான பிலிம்பேர் விருதை பனோதயாவுடன் பகிர்ந்து கொண்டார்  
2001 ஆம் ஆண்டில், சன்ஹில் சிப்பி இயக்கி இருமொழிகளில் வெளியான *ஸ்னிப்* எனும் நகைச்சுவைத் திரைப்படத்திற்காக சிறந்த தொகுப்பாளருக்கான தேசிய விருதை வென்றார்.  
2001 ஆம் ஆண்டில் *ஹன்சல் மேத்தாவின் சால் (திரைப்படம்)* படத் தொகுப்பிற்காக அவர் ஜீ சினி விருதுக்கு பரிந்துரைக்கப்பட்டார்.  
2013 இல் அபூர்வா *ஷாஹித்* திரைப்படத்திற்காக சிறந்த திரைக்கதைக்கான *லைஃப் ஓகே ஸ்கிரீன்* விருதினை இயக்குநர் அன்சல் மேத்தாவுடன் பகிர்ந்து கொண்டார்.  
2017 ஆம் ஆண்டில், ராபிட்லியன் விருதுகள் எனப்படும் தென்னாப்பிரிக்கா சர்வதேச திரைப்பட விழாவில் அலிகார் படத்திற்காக 'சிறந்த தொகுப்பாளார் ' மற்றும் 'சிறந்த அசல் திரைக்கதை' விருதிற்காக அபூர்வா பரிந்துரைக்கப்பட்டார்.
# இலங்கையில் ந,ந,ஈ,தி உரிமைகள்

இலங்கை குற்றவியல் சட்டத்தின் பிரிவு 365, ஒரே பாலின பாலியல் செயல்களில் ஈடுபடுவோரை குற்றவாளி என அறிவிக்கிறது. ஆனால் அறிக்கைகளின்படி இந்தச் செயல்கள் பல்வேறு வழிகளில் அரிதாகவே பயன்படுத்தப்படுகின்றன, நடைமுறைப்படுத்தப்படவில்லை அல்லது குற்றமற்றவை என்று குறிப்பிடப்படுகின்றன எனத் தெரிவிக்கிறது. இருந்தபோதிலும் காவல்துறை மற்றும் அரசு ஊழியர்கள் ந,ந,ஈ,தி நபர்களைத் தாக்குதல், துன்புறுத்தல் மற்றும் பாலியல் மற்றும் பணமோசடிக்கு அச்சுறுத்தல் செய்வதாக மனித உரிமை அமைப்புகள் தெரிவித்துள்ளன.  
இலங்கை அரசு அரசியலமைப்பு மனித உரிமைகள் செயல் திட்டத்தின் ஒரு பகுதியாக ஓரினச்சேர்க்கையாளர்களுக்கான பாகுபாடு எதிர்ப்பு சட்டங்களை அமல்படுத்தியுள்ளது. இந்தச் சட்டங்கள் மிக நீண்ட காலமாக திருநங்கைகளை அங்கீகரிக்கும் செயல்பாடுகளில் ஈடுபட்டு வந்துள்ளது மற்றும் சமீபத்திய ஆண்டுகளில் திருநங்கைகளை அடையாளம் காண்பதனை இது எளிதாக்குகிறது. இந்தியா மற்றும் தென்கிழக்கு ஆசியாவில் காணப்படும் மூன்றாம் பாலினம் போன்ற கருத்துக்கள் இலங்கையிலும் உள்ளன.
# இலங்கையில் ந,ந,ஈ,தி உரிமைகள்

## கண்ணோட்டம்

இலங்கை அரசியல் கட்சிகள் பல சிறிய கட்சிகளின் ஒப்பாய்வின் மூலம் உருவாகின்றன முன்னாள் காலனித்துவ நெதர்லாந்து கட்சி கொள்கைகளை நினைவூட்டுகின்றன, பாலியல் சிறுபான்மையினருக்கு எதிரான பாகுபாடு அரசியலமைப்பிற்கு எதிரானது என்றும், பிரிவு 365 ஐ ஒருமித்த ஓரினச்சேர்க்கைக்கு சட்டப்படி பயன்படுத்த முடியாது என்றும் சிறிசேன மற்றும் ராஜபக்ச அரசுகள் தெரிவித்தது. ஆனால் இதற்கு மாறாக சோசலிச கூட்டமைப்பு பழமைவாதத்தை அனுமதிக்க மறுத்தது. சட்ட நூல்களிலிருந்து பிரிவு 365 ஐ நீக்க அரசாங்கம் முயற்சித்தது. பல அரசு சாரா நிறுவனங்கள், சட்டமியற்றுபவர்கள் மற்றும் மத அமைப்புகள் பாலியல் சிறுபான்மையினருக்கு ஆதரவான செயல்களில் ஈடுபட்டன. வெளிப்படையாகவே தங்களை ஓரினச் சேர்க்கையாளர்கள் மற்றும் திருநங்கைகள் என அறிவித்தவர்களை சட்டமன்ற உறுப்பினர்களாக ,நாடாளுமன்ற உறுப்பினர்களாக இருப்பதனைக் காணலாம்.
# இலங்கையில் ந,ந,ஈ,தி உரிமைகள்

## ஒரே பாலின பாலியல் செயல்களின் சட்டபூர்வமான தன்மை

### பிரிவு 365 மற்றும் 365 ஏ

தண்டனைச் சட்டத்தின் இந்தப் பிரிவுகள் இயற்கைக்கு மாறான குற்றங்கள் மற்றும் அநாகரிகமான செயல்களைக் குறிக்கின்றன. இந்தச் செயலில் ஈடுபடுபவர்கள் "10 வருடங்களுக்கு மிகாமல் அபராதத்துடன், சிறைத்தண்டனையும் அனுபவிக்க வேண்டும். 2019 ஆம் ஆண்டு நிலவரப்படி, 1948 முதல் இந்தச் சட்டத்தின்படி யாரும் குற்றவாளிகள் என்று அறிவிக்கப்படவில்லை.  
நவம்பர் 2017 இல், துணை தலைமை அரசு வழக்கறிஞர் நெரின் புல்லே, ஒரே பாலின பாலியல் செயல்பாட்டை சட்டவிரோதமாக்க அரசாங்கம் நடவடிக்கை எடுக்கும் என்று கூறினார். நாட்டின் அரசியலமைப்பு, உச்சநீதிமன்றத்திற்கு ஒரு சட்டத்தை அரசியல் அமைப்பு நூலில் இருந்து முழுமையாக வெளியேற்றும் அதிகாரத்தை வழங்கவில்லை. மனித உரிமைகள் செயல் திட்டத்தில் அதனை ரத்து செய்வதை உள்ளடக்கிய அரசாங்கத்தின் முயற்சி ஐக்கிய மக்கள் சுதந்திரக் கூட்டமைப்பின் எதிர்ப்பால் தடுக்கப்பட்டது.
# இலங்கையில் ந,ந,ஈ,தி உரிமைகள்

## ஒரே பாலின பாலியல் செயல்களின் சட்டபூர்வமான தன்மை

### பிரிவு 365 மற்றும் 365 ஏ

#### அரசு

ராஜபக்சவின் சோசலிச அரசாங்கம் மற்றும் சிறிசேனாவின் பழமைவாத அரசாங்கம் ஆகிய இரண்டும் "ந,ந,ஈ,தி மக்களுக்கு எதிரான பாகுபாடு, அரசியலமைப்புக்கு முரணானது என்றும், 365 மற்றும் 365 ஏ பிரிவுகள் ந,ந,ஈ,தி நபர்களுக்கு எதிராக பாகுபாடு காட்டுவது அரசியலமைப்புக்கு முரணானது" என்றும் கூறியுள்ளது.
# இலங்கையில் ந,ந,ஈ,தி உரிமைகள்

## ஒரே பாலின பாலியல் செயல்களின் சட்டபூர்வமான தன்மை

### பிரிவு 399

இந்த பிரிவானது பாலின ஆள்மாறாட்டத்தை குற்றமாக்கியது மற்றும் பெரும்பாலும் திருநங்கைகளுக்கு எதிராக பயன்படுத்தப்படுகிறது. ஒரு நபர் மற்றொரு பாலினமாக மாறிய சூழ்நிலைகளில் இது பயன்படுத்தப்படலாம்.
# இலங்கையில் ந,ந,ஈ,தி உரிமைகள்

## ஒரே பாலின பாலியல் செயல்களின் சட்டபூர்வமான தன்மை

### பிரிவு 07 /1841 வாக்ரண்ட்ஸ் ஆணை

இந்த செயல் பொது இடங்களில் அநாகரீக செயல்களில் ஈடுபவதனை குற்றமாக்குகிறது. இது பாலியல் தொழிலாளர்கள் மற்றும் பாலியல் சிறுபான்மையினருக்கு எதிராக பயன்படுத்தப்படுகிறது. அதிகபட்சமாக ஆறு மாதங்கள் மற்றும் 100 ரூபாய் அபராதம் தண்டனையாக விதிக்கப்படுகிறது.
# இலங்கையில் ந,ந,ஈ,தி உரிமைகள்

## ஒரே பாலின உறவுகளை அங்கீகரித்தல்

இலங்கை குடும்பச் சட்டம் ஒரே பாலின திருமணங்கள் தொழிற்சங்கங்களை அங்கீகரிக்கவில்லை .
# இலங்கையில் ந,ந,ஈ,தி உரிமைகள்

## பாகுபாடு பாதுகாப்பு

### அரசியலமைப்பு பாதுகாப்பு

அரசியலமைப்பில் வழங்கப்பட்ட பொதுவான பாகுபாடு எதிர்ப்புச் சட்டங்களின் கீழ் பாலியல் சிறுபான்மையினர் பாதுகாக்கப்பட வேண்டும் என்று அவர்கள் கருதுகிறார்கள் என்று இலங்கை அரசு 7-8 அக்டோபர் 2014 அன்று ஐக்கிய நாடுகள் மனித உரிமைக் குழுவில் கூறியது. இத்தகைய பாதுகாப்புகள் இலங்கை அரசியலமைப்பில் "உள்ளார்ந்த உரிமைகளை " வழங்கக் கூடியவை என்றும் , 'வெளிப்படையான' உரிமைகளை வழங்கும் சட்டத்தை அரசாங்கம் இன்னும் உருவாக்கவில்லை என்றும் இலங்கை அரசு கூறியது.  
பாலியல் சிறுபான்மையினருக்கு எதிரான பாகுபாடு இன்னும் ஒரு பிரச்சினையாகவே உள்ளது. பாலியல் சிறுபான்மையினருக்கு எதிரான பாகுபாடு சட்டவிரோதமானது என்று பல சட்டத்தரணிகள் மற்றும் தொண்டு நிறுவனங்கள் அரசியலமைப்பில் குறிப்பிட வேண்டும் என்று கோரிக்கை விடுத்துள்ளனர்.
# அபினா அகர்

**அபினா அகர்** (Abhina Aher) ஓர் இந்திய திருநங்கை ஆர்வலர் ஆவார். இவர் *தெ* *ஹம்ஸபர் ட்ரஸ்ட்* (மும்பை),*ஃபேமிலி ஹெல்த் இன்டர்நேஷனல், ஜான்ஸ் ஹாப்கின்ஸ் யுனிவர்சிட்டி சென்டர் ஃபார் கம்யூனிகேஷன் புரோகிராம் மற்றும் இந்திய எயிட்சு ஒப்பந்தம்* போன்ற நிறுவனங்களுடன் இணைந்து பணியாற்றியுள்ளார் . இவர் ஒரு கலைஞர் மற்றும் *டான்சிங் குயின்ஸ்* எனும் திருநங்கைகளின் நடனக் குழுவின் நிறுவனர் ஆவார் . அபினா *ஐ - டெக் இந்தியா* என்பதில் தொழில்நுட்ப நிபுணராக உள்ளார். எச்.ஐ.வி/எய்ட்சு துறையில் இவருக்கு இரண்டு தசாப்தங்களுக்கும் மேலான அனுபவம் உள்ளது. ஆண்களுடன் உடலுறவு கொள்ளும் ஆண்கள், திருநங்கைகள், பாலியல் தொழிலில் ஈடுபடும் பெண்கள், நரம்பு வழி மருந்துகள் பயன்படுத்துபவர்கள் மற்றும் எச்.ஐ.வி பாதிக்கப்பட்டவர்கள் ஆகிய பலருடன் இணைந்து பணியாற்றியுள்ளார். இவர் உலக நிதியுதவி திட்டமான 'பெச்சான்' என்பதன் திட்ட மேலாளராகவும் இருந்தார். இவரது தாயார் ஒரு பயிற்சி பெற்ற கதக் நடனக் கலைஞர் மற்றும் அரசு நிறுவனத்தில் பணிபுரிந்தார். இவர் அடிக்கடி அதிகாரப்பூர்வ விழாக்களில் கலந்துகொண்டுள்ளார். அபினா தனது தாயின் நடன அசைவுகளை உன்னிப்பாகக் கவனித்து தனியாக இருந்த சமயத்தில் அதனைப் பின்பற்ற முயன்றார். இவருக்கு மூன்று வயதாக இருந்தபோது இவரது தந்தை இறந்துவிட்டார். இவரது தாயால் தனியாக வளர்க்கப்பட்டார். பின்னர், அவர் மறுமணம் செய்து கொண்டார். இவர் சர்வதேச *டிரான்ஸ் ஃபண்ட் யுனைடெட் ஸ்டேட்ஸில்* ஒரு இயக்கக் குழு உறுப்பினர் ஆவார். இவர் பாலியல் மற்றும் பாலின திட்டங்களின் ஆலோசகர் மற்றும் இந்தியா எச்ஐவி/எய்ட்சு கூட்டணியில் பெச்சான் திட்டத்தின் தேசிய திட்ட மேலாளராகவும் உள்ளார். *ஜான்ஸ் ஹாப்கின்ஸ் யுனிவர்சிட்டி சென்டர் ஃபார் கம்யூனிகேஷனில் யுஎஸ்ஐஐடி* மானியத்தில் எம்ஏஆர்பி -யில் சார்ஜ் கம்யூனிகேஷன் திட்டத்தில் இவர் ஈடுபட்டுள்ளார்.  
அகர் *டான்சிங் குயின்ஸ்* என்ற திருநங்கையின் நடனக் குழுவின் நிறுவனர் ஆவார். இந்த குழு திருநங்களைகள் எதிர்கொள்ளும் தடைகளை நடனம் மூலமாக பயன்படுத்துவதை நோக்கமாகக் கொண்டுள்ளது. இந்த குழு 2009 இல் நிறுவப்பட்டது மற்றும் பல்வேறு நகரங்களில் நிகழ்த்தப்பட்டது. 2016 ஆம் ஆண்டில், திருநங்கைகளுக்கு அதிகாரம் அளிப்பதற்காக இவர் ட்வீட் எனும் அறக்கட்டளையை நிறுவினார்.
# அபினா அகர்

## விருதுகள் மற்றும் பாராட்டுகள்

2014: இந்தியாவில் திருநங்கைகளுக்கு அதிகாரமளிப்பதற்கான தனது பணிக்காக REX ஆய்வுதவித் தொகை விருதுபெற்றவர் .  
2017: மனித உரிமைகள் பிரச்சாரத்தின் உலக புதிதுபுனையுநர் விருது
# குலாலை இஸ்மாயில்

**குலாலை இஸ்மாயில்** (Gulalai Ismail , ; பிறப்பு. 1986) பாகிஸ்தானின் கைபர் பக்துன்க்வாவைச் சேர்ந்த பஷ்தூன் மனித உரிமை ஆர்வலர் ஆவார். இவர் *அவேர் கேர்ள்ஸின்* தலைவராகவும், சர்வதேச மனிதநேய செயல்பாட்டளர்களுக்கான உலகளாவிய தூதராகவும் உள்ளார். சர்வதேச அளவில் நடைபெறும் மாநாடுகளில் அமைதி மற்றும் பெண்களின் அதிகாரம் மேம்படுத்துதல் என்ற தலைப்பில் பேசி வருகிறார். சர்வதேச மனிதநேய மற்றும் நெறிமுறை சங்கத்தின் மனிதநேய விருது மற்றும் மோதல் தடுப்புக்கான *ஃபண்டேஷன் சிராக்* அமைதி பரிசு பெற்றவர். அவர் *பஷ்தூன் தஹஃபஸ்* இயக்கத்தில் (PTM) பஷ்தூன் மனித உரிமைகளுக்காக பிரச்சாரம் செய்யும் ஆர்வலராக உள்ளார்.  
2019 ஆம் ஆண்டில், பாக்கிஸ்தானிய இராணுவத்தால் நடத்தப்பட்டதாகக் கூறப்படும் பாலியல் வன்கொடுமைகள் மற்றும் காணாமல் போகச் செய்தலுக்கு எதிராக பேசியதற்காக உயிருக்கு பயந்து இஸ்மாயில் பாகிஸ்தானிலிருந்து தப்பி அமெரிக்கா சென்றார். மார்ச் 2021 இல், அவர் மனிதநேய சர்வதேசத்தின் உலகளாவிய தூதராக ஆனார்.
# குலாலை இஸ்மாயில்

## ஆரம்பகால வாழ்க்கை மற்றும் செயல்பாடுகள்

இஸ்மாயில் சுவாபியில் பிறந்தார். தனக்கு ஒன்பது வயதாக இருக்கும் போது பாக்கித்தானில் உள்ள பெசாவர் சென்றார்.இவரது தந்தை முகமது இஸ்மாயில், ஆசிரியர் அம்ற்றும் சமூக ஆர்வலர் ஆவார். இவர் சிறுவயது முதலே பெண்களுக்கான உரிமைகள், பாலின வேறுபாடு ஆகியன குறித்து போதிக்கப்பட்டார். 2012ஆம் ஆண்டில் இஸ்லாமாபாத்தில் உள்ள குவைத்-இ-அசாம் பலகலைககழகத்தில் உயிரி தொழில்நுட்பவியலில் இவர் முதுகலைப் பட்டம் பெற்றார். தனது 16ஆம் வயதில் *அவேர் கேர்ள்ஸ்* எனும் தொண்டு நிறுவனத்தை தனது சகோதரிசபா இஸ்மாயிலுடன் இணைந்து துவங்கினார். பாக்கித்தானின் வடகிழக்குப் பகுதியில் உள்ள கைபர் பக்துன்வா மாகாணத்தின் கிராமப்புறப் பகுதியில் உள்ள பெணக்ளுக்கு எதிரான வன்முறைகள், ஒடுக்குமுறைகளுக்கு எதிராகப் போராடுவதற்காக இந்த நிறுவனத்தை இவர்கள் ஆரம்பித்தாக 2011ஆம் ஆண்டில் ஒரு நேர்காணலில் இவர் தெரிவித்தார்.
# குலாலை இஸ்மாயில்

## விருதுகள் மற்றும் அங்கீகாரம்

நடந்த உலக மகளிர் விழாவில் *2017 அண்ணா பொலிட்கோவ்ஸ்கயா விருதைப்* பெற்றார்.]]
இஸ்மாயில் 2009 *யூத் ஆக்சன் நெட்* ஆய்வுதவித் தொகையினை வென்றார்.  
2013 ஆம் ஆண்டில், அவர் மக்களாட்சி விருதினை தேசிய மக்களாட்சி அறக்கட்டளையிடமிருந்து பெற்றார். *ஃபாரின் பாலிசி* எனும் இதழால் 2013 ஆம் ஆண்டின் 100 முன்னணி உலகளாவிய சிந்தனையாளர்களில் ஒருவராக அங்கீகரிக்கப்பட்டார்.  
ஆகஸ்ட் 2014 இல், இங்கிலாந்தின் ஆக்ஸ்போர்டில் நடந்த உலக மனிதநேய மாநாட்டில் மனிதநேய செயற்பாட்டளர் அமைப்பினால் சர்வதேச மனிதநேய விருது வழங்கப்பட்டது. இவர் 2017 ஆம் ஆண்டில் சர்வதேச மனிதநேய செயற்பாட்டாளர்களின் இயக்குநர்கள் குழுமத்திற்கு தேர்வானார். 2021 இல், அவர் மனிதநேய சர்வதேசத்தின் முதல் தூதராக நியமிக்கப்பட்டார்.  
2016 ஆம் ஆண்டில், *ஃபண்டேஷன் சிராக் அவேர் கேர்ள்ஸ்* நிறுவனத்திற்கு மோதல் தடுப்புக்கான அமைதி பரிசு வழங்கியது. இது இஸ்மாயிலுக்கு அப்போதைய பிரெஞ்சு ஜனாதிபதி பிரான்சுவா ஆலந்திடமிருந்து வழங்கப்பட்டது.  
2017 ஆம் ஆண்டில்,மத தீவிரவாதத்திற்கு எதிராக பிரச்சாரம் செய்ததற்காக இஸ்மாயில், கொலை செய்யப்பட்ட பத்திரிகையாளரும், ஆர்வலருமான கௌரி லங்கேசுடன் இணைந்து *அண்ணா போலிட்கோவ்ஸ்கயா விருது* பெற்றார்*.*
# விக்கிப்பீடியா:Statistics/weekly/5-Sep-2021
# போனிடா சர்மா

**போனிடா சர்மா** (*Bonita Sharma*) நேபாள நாட்டைச் சேர்ந்த ஒரு சுகாதார மற்றும் ஊட்டச்சத்து ஆர்வலராவார். சமூக மாற்றத் தயாரிப்பாளர்கள் மற்றும் கண்டுபிடிப்பாளர்கள் என்ற இளைஞர்கள் தலைமையிலான ஓர் அமைப்பை நடத்தி வருகிறார்.பெண்களை கல்வி, புதுமை, ஆரோக்கியம் மற்றும் ஊட்டச்சத்து தொடர்பான தொழில்முனைவோர்களாக்க அதிகாரம் அளிக்கும் நோக்கத்துடன் இவ்வமைப்பு உருவாக்கப்பட்டதாகும். 2019 ஆம் ஆண்டு பிபிசியின் மிகச் சிறந்த *100 பெண்களில்* ஒருவராக இவரும் பட்டியலிடப்பட்டார்.
# போனிடா சர்மா

## ஆரம்ப கால வாழ்க்கை

சர்மா நேபாளத்தில் பிறந்தார். அவர் பர்பன்சால் பல்கலைக்கழகத்தில் பொது சுகாதாரத்தில் பிஏ படித்தார் மற்றும் திருபுவன் பல்கலைக்கழகத்தில் உணவு மற்றும் ஊட்டச்சத்தை சிறப்புப் பாடமாகக் கொண்ட வீட்டு அறிவியலில் முதுகலைப் பட்டம் பெற்றார்.
# போனிடா சர்மா

## தொழில்

போனிடா சர்மா 2017 ஆம் ஆண்டில் சமூக மாற்றத் தயாரிப்பாளர்கள் மற்றும் கண்டுபிடிப்பாளர்கள் அமைப்பை நிறுவினார். இவ்வமைப்பின் தலைமை நிர்வாகியாகவும் இயங்கி வருகிறார். இது ஓர் இலாப நோக்கற்ற அமைப்பாகும். ஊட்டச்சத்து குறைபாட்டை ஒழிப்பது, நல்ல ஆரோக்கியத்தை ஊக்குவிப்பது போன்றவை இவ்வமைப்பின் நோக்கங்களாக உள்ளன. குறிப்பாக பெண்கள், சிறுமிகள் மற்றும் குழந்தைகள் இவ்வமைப்பின் கவனத்தில் கொள்ளப்படுகிறார்கள்.  
ஊட்டச்சத்து குறைபாட்டால் குழந்தை இறப்புகளைக் குறைப்பதற்காக, நியூட்ரிபீட்சு அல்லது போசன் மாலா என்ற வளையலை இவர் அறிமுகப்படுத்தினார். இத்திட்டம் தாய்மார்கள் தங்கள் குழந்தைகளுக்கு சத்தான உணவைத் திட்டமிட உதவுகிறது. ஊட்டச்சத்து, கருக்கலைப்பு மற்றும் கோவிட் -19 போன்ற பெண்களைப் பாதிக்கும் பிரச்சினைகள் குறித்தும் சர்மா எழுதுகிறார்.  
2019 ஆம் ஆண்டில் பிபிசியின் *100 பெண்கள்* பட்டியலில் சர்மாவின் பெயர் அறிவிக்கப்பட்டது. மேலும், இவருடைய பெண்கள் கல்வி உரிமைக்கான செயல்பாட்டிற்காக மலாலா நிதியின் ஒரு பகுதியாக யுனெசுகோ பெண் வெற்றியாளர் என்ற சிறப்பையும் பெற்றார்.
# குள்ள அணில்

**குள்ள அணில்** (*Least pygmy squirrel*) மேலும் **சமவெளி குள்ள அணில்** என்றழைக்கப்படுவது அணில் குடும்பத்தைச் சேர்ந்த கொறிணி சிற்றினம் ஆகும். இந்த அணில் ஒரு அகணிய உயிரியாக பெரும்பாலும் 750 மீ (2,500 அடி) உயரத்திற்கு கீழே உள்ள காடுகளில் காணப்படுகிறது. இவை குறிப்பாக தென்கிழக்கு ஆசிய தீவுகளான போர்னியோ, சுமாத்திரா மற்றும் பங்கி தீவுகள் ஆகியவற்றில் கணிசமாக காணப்படுகிறது. ஆப்பிரிக்க குள்ள அணிலைப் போல இது உலகின் மிகச்சிறிய அணில் ஆகும். இதன் மொத்த நீளம் 10–14செமீ (3.9-5.5)அங்குலம்) மற்றும் 12–26g (0.42-0.92oz) எடை கொண்டது.
# சல்மா சோபன்

## பின்னணி

சல்மா 1937 ஆம் ஆண்டு இலண்டனில் பிறந்தார். இவருடைய தந்தை முகமது இக்ரமுல்லா , பாக்கித்தானின் முதல் வெளியுறவு செயலாளராவார். 1974 ஆம் ஆண்டில் இவர் வங்க தேச சட்டம் மற்றும் சர்வதேச விவகார நிறுவனத்தில் ஆராய்ச்சியாளராக நியமிக்கப்பட்டார். பின் உச்ச நீதிமன்ற சட்ட அறிக்கைகளைத் திருத்தும் பொறுப்பு வகித்தார்.
# சல்மா சோபன்

## மனித உரிமைகள் செயல்பாடு

சல்மா சோபன் 1986 ஆம் ஆண்டில் ஐன் ஓ சாலிசு கேந்திரா என்ற மனித உரிமை அமைப்பை தனது எட்டு தோழர்களுடன் சேர்ந்து நிறுவினார். இந்த அமைப்பின் நிர்வாக இயக்குநராக 2001 ஆம் ஆண்டில் பணியாற்றினார். 2000 ஆம் ஆண்டில் அனன்யா பத்திரிகை விருதையும், பெண்களின் உரிமைகளைப் பாதுகாப்பதில் அர்ப்பணிப்புக்காக, நியூயார்க்கைச் சேர்ந்த மனித உரிமைகளுக்கான வழக்கறிஞர்கள் குழுவின் விருதையும் வென்றார். மேலும் 2001 ஆம் ஆண்டு வங்கதேச சட்ட உதவி மற்றும் சேவை அறக்கட்டளை வாரியத்திற்கும், வங்காளதேசம் ஊரக முன்னேற்றக் குழு மற்றும் நிசெரா கோரி ஆகிய நிறுவனங்களுக்கும் சல்மா சோபன் தேர்ந்தெடுக்கப்பட்டார். 2001 ஆம் ஆண்டில் சமூக மேம்பாட்டுக்கான ஐக்கிய நாடுகளின் ஆராய்ச்சி நிறுவனத்தின் வாரியத்தில் பணியாற்றினார். சல்மா சோபன் மூன்று சர்வதேச பெண்ணிய வலைப்பின்னல்களில் உறுப்பினராக உள்ளார். ஆசியா பசிபிக் பெண்கள் சட்டம் மற்றும் மேம்பாடு, முசுலீம் சட்டங்களின் கீழ் வாழும் பெண்கள் மற்றும் போட்டி கனடா போன்ற பல்வேறு அமைப்புகளில் உறுப்பினராக இருந்தார்.  
சல்மா சோபனின் வங்காளதேசத்தில் பெண்களின் சட்ட நிலை என்ற நூல் 1975 ஆம் ஆண்டு வெளியானது. இதோடு 1981 ஆம் ஆண்டு விவசாயிகளின் சட்டம் பற்றிய கருத்தும், வேறு சிறந்த வாய்ப்பில்லை , பெண் தொழில்துறை தொழிலாளர்கள் போன்ற பல படைப்புகள் வெளிவந்தன.  
அமர்த்தியா சென் தொடங்கிய புரோட்டிச்சி அறக்கட்டளை இவரது பெயரில் பத்திரிகையாளர்களுக்கு ஒரு விருதை நிறுவியுள்ளது.
# விஜயா கடே

**விஜயா கடே** (Vijaya Gadde
# விஜயா கடே

## ஆரம்பகால வாழ்க்கை மற்றும் கல்வி

கடே இந்தியாவில் ஒரு தெலுங்கு குடும்பத்தில் பிறந்தார். தனது 3ஆம் வயதில் அமெரிக்கா சென்றார். இவரது தந்தை அமெரிக்காவில் பட்டப் படிப்பினைப் பெற்றார். பின்னர் இவரது குடும்பம் டெக்சாஸின் பியூமாண்டிற்குக் குடிபெயர்ந்தது.  
*கார்டெல் கார்னெல் யுனிவர்சிட்டி ஸ்கூல் ஆஃப் இன்டஸ்ட்ரியல் அண்ட் லேபர் ரிலேஷன்ஸிலிருந்து* தொழில்துறை மற்றும் தொழிலாளர் உறவுகள் பிரிவில் பிஎஸ் பட்டம் பெற்றார் மற்றும் 2000 ஆம் ஆண்டில் நியூயார்க் யுனிவர்சிட்டி ஸ்கூல் ஆஃப் லாவில் இருந்து ஜேடி பட்டம் பெற்றார்
# விஜயா கடே

## தொழில்

2011 இல் டுவிட்டரில் சேருவதற்கு முன்பு, சிலிகான் பள்ளத்தாக்கு சட்ட நிறுவனமான *வில்சன் சோன்சினி குட்ரிச் & ரோசாதியில்* சுமார் ஒரு தசாப்த காலம் கடே பணியாற்றினார், பின்னர் சிலிக்கான் வேலி தொழில்நுட்ப நிறுவனமான ஜூனிபர் நெட்வொர்க்கின் சட்டத் துறையில் மூத்த இயக்குநராகப் பணியாற்றினார்  
டுவிட்டரில் நடைபெறும் சொல்லாடல் பற்றிய ஆய்வுகளை மேற்கொள்பவர்களை பணிக்கு அமர்த்த இருப்பதாக இவர் அறிவித்தார்.  
2018 இல், கடே டுவிட்டரில் சேர்ந்தார். அப்போது தலைமை நிர்வாக அதிகாரியாக இருந்த ஜேக் டோரிசியாவுடன் இணைந்து இந்தியாவின் பல கூட்டங்களில் தலித் ஆர்வலர்களது டுவிட்டருடனான தங்களது அனுபவங்களைப் பற்றப் பேசினார்கள். அந்த சந்திப்புக்குப் பின்னர் செயற்பாட்டாளர் ஒருவர் இவருக்கு "பிராமணியசத்தை நொறுக்குக" எனும் வாக்கியம் அடங்கிய ஒன்றைனைக் கொடுத்தார். பின்னர் அவர் வைத்திருப்பது போல புகைப்படம் எடுக்கப்பட்டது. இந்த புகைப்படம் சர்ச்சையை உண்டாக்கியது. சில விமர்சகர்கள் இது பிராமணர்களின் உணர்வினை காயப்படுத்துகிறது எனவும் சிலர் இந்தியாவில் உள்ள சாதி மற்றும் பாலின அடிப்படையிலான ஒடுக்குமுறைக்கு இது பொருத்தமான பதிலாக இருப்பதாகவும் கருதினர்.
# இந்தியாவில் குடும்பக் கட்டுப்பாடு

**இந்தியாவில் குடும்பக் கட்டுப்பாடு** (mily planning in India) என்பது பெரும்பாலும் இந்திய அரசாங்கத்தால் மக்கட் தொகையினை கட்டுப்படுத்துவதற்காக வழங்கப்பட்ட முயற்சிகளை அடிபபடையாகக் கொண்டது. 1965 முதல் 2009 வரை, கருத்தடை பயன்பாடு மும்மடங்கு அதிகரித்துள்ளது. 1970 ல் திருமணமான பெண்களின் கருத்தடை விகிதம் 13% லிருந்து 2009 இல் 48% ஆக அதிகரித்தது. மேலும், கருவுறுதல் விகிதம் பாதியாக குறைந்துள்ளது. 1966 ல் 5.7 ஆக இருந்தது 2012 ல் 2.4 ஆக குறைந்தது, ஆனால் தேசிய கருவுறுதல் விகிதம் அதிகமாகவே உள்ளது. இந்தியா ஒவ்வொரு 20 நாட்களுக்கும் 1,000,000 மக்களை அதன் மக்கள் தொகையில் சேர்க்கிறது. இருபத்தியோராம் நூற்றாண்டின் இறுதியில் திட்டமிடப்பட்ட இரண்டு பில்லியன் மக்கள் தொகையைக் கட்டுப்படுத்தும் முயற்சியில் விரிவான குடும்பக் கட்டுப்பாடு முன்னுரிமைத் திட்டமாக உள்ளது.  
2016 இல், மொத்த கருவள வீதம் இந்தியாவில் பெண் ஒன்றுக்கு 2.30 என இருந்தது கருக்கலைப்பு வீதமானது 1000 பெண்களில் 47.0 சதவீதமாக உள்ளது. அதிக கருக்கலைப்பு விகிதங்கள் 15-49 வயதிற்குட்பட்ட பெண்களுக்கு ஏற்படுகிறது.1000 பெண்களுகளில் 70.1 சதவீதமாக கருக்கலைப்பு வீதம் உள்ளது. பிறப்பு விகிதம் மற்றும் இறப்பு விகிதங்கள் குறைவதால், *டெமாகிராபிக்ஸ் டிரான்சிசன் மாடல்* என்பதில் இந்தியா மூன்றாவது நிலையில் உள்ளது. 2026 இல், மொத்த கருவுறுதல் விகிதம் 2.1 ஐ அடைந்தவுடன் இந்தியா நான்காவது நிலையில் இருக்கும் என்று கணிக்கப்பட்டுள்ளது. இந்தியாவில் கருத்தடை பயன்பாடு படிப்படியாக அதிகரித்து வருகிறது. 1970 இல், 13% திருமணமான பெண்கள் நவீன கருத்தடை முறைகளைப் பயன்படுத்தினர், இது 1997 க்குள் 35% ஆகவும் 2009 இல் 48% ஆகவும் உயர்ந்தது.  
பொதுவாக இந்தியாவில் திருமணமான பெண்களிடையே கருத்தடை பற்றிய விழிப்புணர்வு பரவலாக அதிகமாக உள்ளது. இருப்பினும், பெரும்பாலான திருமணமான இந்தியர்கள் (2009% ஆய்வில் 76%) கருத்தடை முறைகளைத் தேர்ந்தெடுப்பதில் குறிப்பிடத்தக்க சிக்கல்களைச் சந்திப்பதாக புகாரளித்தனர். இந்தியாவில் உள்ள மக்களுக்கு கருத்தடை கிடைப்பது ஒரு பிரச்சனையாக உள்ளது. 2009 இல், 48.4% திருமணமான பெண்கள் கருத்தடை முறையைப் பயன்படுத்துவதாக மதிப்பிடப்பட்டது. பெண்களுக்கு பொருளாதார சுதந்திரம் இல்லையென்றாலும், பெண் கல்வியறிவு சுயாதீன முடிவுகள் எடுப்பதற்கு பெரிதும் உதவுவதாக அந்த ஆய்வுகள் கூறுகிறது. இந்தியாவில் பெண்களின் கல்வியறிவு நிலைகள் மக்கள்தொகை நிலைப்படுத்தலுக்கு உதவும் முதன்மை காரணியாக இருக்கலாம், ஆனால் அவை ஒப்பீட்டளவில் அதன் மேம்பாடு மெதுவாக நடைபெறுகிறது. 1990 ஆய்வில், இந்தியா தற்போதைய முன்னேற்ற விகிதத்தில் சென்றால் உலகளாவிய கல்வியறிவை அடைய 2060 வரை ஆகும் என்று மதிப்பிடப்பட்டது.
# காஜல் ஓசா வைத்யா

**காஜல் ஓசா வைத்யா** (*Kaajal Oza Vaidya*) இந்திய மாநிலமான குசராத்தின் அகமதாபாத்தைச் சேர்ந்த எழுத்தாளரும், திரைக்கதை எழுத்தாளரும், வானொலி ஆளுமையும், பத்திரிகையாளரும் ஆவார். இவர், ஆரம்பத்தில் ஒரு பத்திரிகையாளராகவும் நடிகையாகயாகவும் பணியாற்றினார். இவர் புதினங்கள், சிறுகதைகள் ,கட்டுரைகள் உட்பட 56க்கும் மேற்பட்ட புத்தகங்களை எழுதியுள்ளார். இவர் கதைகள், உரையாடல்கள், நாடகத் தொடர்கள், திரைக்கதைகளை எழுதியுள்ளார். இவர் பல வெளியீடுகளில் பத்திகளை எழுதுகிறார். மேலும் ஒரு வானொலி நிகழ்ச்சியையும் தொகுத்து வழங்குகிறார்.
# காஜல் ஓசா வைத்யா

## வாழ்க்கை

காஜல், 29 செப்டம்பர் 1966 அன்று மும்பையில் பிறந்தார். 1986இல் குஜராத் பல்கலைக்கழகத்தில் ஆங்கிலத்திலும், சமசுகிருதத்திலும் பட்டம் பெற்றார். மும்பையிலுள்ள புனித சேவியர் கல்லூரியில் விளம்பர முகாமைத்துவத்தில் முதுகலை பட்டப்படிப்பை முடித்தார்.
# காஜல் ஓசா வைத்யா

## தொழில்

2005இல் வெளிவந்த*சம்பந்த் டு ஆகாஷ்* என்ற சிறுகதை தொகுப்பு மூலம் எழுத்துக்கு அறிமுகமானர். அதைத் தொடர்ந்து ஷேஷத்ரா என்ற கவிதைத் தொகுப்பு வெளிவந்தது. இவரது *யோக் வியோக்*, என்ற இவரது முதல் புதினம் *சித்ரலேகா* என்ற பத்திரிக்கையில் வாராந்திரத் தொடராக வந்தபோது இவரது புகழ் அதிகரித்தது. இவர் தனது முந்தைய வாழ்க்கையில் நாடகங்களிலும் பணியாற்றினார். குஜராத் பல்கலைக்கழகத்தின் மேம்பாட்டு தகவல் தொடர்புத் துறையில் மேம்பாட்டு தகவல் தொடர்பு துறையில் வருகை தரும் ஆசிரியராக இவர் படைப்பு எழுத்தை கற்பிக்கிறார்.  
இவர், *சந்தேஷ்*, *குஜராத் டெய்லி,* *லோக்சட்டா-ஜன்சட்டா*, இந்தியன் எக்சுபிரசு, *அபியான்*, *சமகாலின்*, *சம்பாவ்* ஆகியவற்றுடன் பத்திரிகையாளராகப் பணியாற்றினார். *திவ்யா பாஸ்கர்*, *குஜராத் மித்ரா*, *குச்சுமித்ரா*, *ஜன்மபூமி பிரவாசி*, ;;கல்கத்தா ஹலாச்சல்;; போன்ற பத்திரிக்கைகளைல் பத்திகளை எழுதிக் கொண்டிருக்கிறார். இவர் தொடர்ந்து குஜராத் மற்றும் அதற்கு அப்பால் உள்ள பல்வேறு விஷயங்களைப் பற்றி பேசுகிறார். இவர் அகமதாபாத்தில் ''காஜல்@9 94.3 என்ற பண்பலை வானொலி நிகழ்ச்சியை நடத்துகிறார்.
# காஜல் ஓசா வைத்யா

## தொழில்

### திரைப்பணி

இவர் பல தயாரிப்புகளின் கதை, வசனம் மற்றும் உரையாடல்களை எழுதியுள்ளார். ஹம் தயாரிப்பு நிறுவனத்துக்காக சில நாடகங்களை எழுதினார். *அந்தர்ணா உஜாஸ்*, *சுக்னோ ஆர்த்*, *ஹு ஜா பாக்யவிதாத்தா* ஆகிய மூன்று குஜராத்தி தொலைக்காட்சிப் படஙகளின் கதை, திரைக்கதை மற்றும் உரையாடல்களை எழுதினார்;  
இவர் பல தொலைக்காட்சி நாடகத் தொடர்களுக்கு கதைகளை எழுதினார். டிடி கிர்னாரில் ஒளிபரப்பப்பட்ட இவரது நாடகமான *ஏக் டால்னா பங்கி* (2001) 1600 அத்தியாயங்களை நிறைவு செய்தது. *மோதி பா* என்பது இடிவி குஜராத்தியில் 500 அத்தியாயங்களை ஒளிபரப்பியது. குஜராத்தியில் இவருடைய மற்ற வாராந்திர நாடகங்களான *சாத் தாலி*, *ஏக் மோதி ஏக்லாவ்யனு*, இந்தியில், பி 4 யூ தொலைக்காட்சியில் ஒளிபரப்பப்பட்ட *அப்னே பராயே*, எஸ்ஏபி தொலைக்காட்சியில் ஒளிபரப்பப்பட்ட *மகாசதி சாவித்திரி* ஆகியவற்றின் கதைகளை இவர் எழுதினார். குஜராத்தி திரைப்படங்களான *திக்ரி டூ பார்கி தபன் கெஹ்வே*, *சப்தபதி* (2013) ஆகியவற்றுக்கும், *காட்* , *திவானாகி* போன்ற இந்திப் படங்களுக்கும் திரைக்கதையை எழுதினார்.  
இவரது *யோக் வியோக்* என்ற புதினம் செய பாதுரி பச்சன் நடிக்க *வசுந்தரா* என்ற தொலைக்காட்சித் தொடராக தழுவி எடுக்கப்பட்டது. ஆனால் பின்னர் தயாரிப்பு தாமதமானது.
# காஜல் ஓசா வைத்யா

## சொந்த வாழ்க்கை

திகந்த் ஓசாவின் மகளான இவர், அகமதாபாத்தில் வசிக்கிறார். புகைப்படக்கலைஞர் சஞ்சய் வைத்யாவை 22 சூன் 1993இல் திருமணம் செய்து கொண்டார். இவர்களுக்கு ததாகத் என்ற மகன் உள்ளார்.
# காஜல் ஓசா வைத்யா

## அங்கீகாரம்

2015 ஆம் ஆண்டு அனைத்துலக பெண்கள் நாளில் இவர் கௌரவிக்கப்பட்டார்.
# வங்காளதேசத்தில் குடும்பக் கட்டுப்பாடு

**வங்காளதேசத்தில் குடும்பக் கட்டுப்பாடு** (*family planning in Bangladesh*) என்பது அரசு நிறுவனங்களால் மேற்கொள்ளப்படுகிறது. மேலும், அரசு சாரா நிறுவனங்களால் ஆதரிக்கப்படுகிறது. தலைமை குடும்பக் கட்டுப்பாடு இயக்குநரகம் வங்காளதேசத்தில் குடும்பக் கட்டுப்பாட்டிற்கு பொறுப்பான அரசு நிறுவனம் ஆகும். மேரி ஸ்டாப்ஸ் வங்காளதேசம் என்பது ஒரு சர்வதேச அரசு சாரா அமைப்பாகும். இது வங்காளதேசத்தில் குடும்பக் கட்டுப்பாடு சேவைகளை வழங்குகிறது.
# வங்காளதேசத்தில் குடும்பக் கட்டுப்பாடு

## புள்ளி விவரம்

1975ஆம் ஆண்டில் வங்காளதேசத்தின் மக்கள் தொகை 76.3 மில்லியனாக இருந்தது. 2001 ஆம் ஆண்டில் மக்கள் தொகை 130.5 மில்லியனை எட்டியது. வங்காளதேசம் 2.3 என்ற கருவுறுதல் விகிதத்தைக் கொண்டுள்ளது. இது ஐக்கிய நாடுகளின் மக்கள் தொகை நிதியத்தின்படி, "குறைந்த வளம் கொண்ட நாடு" ஆகும். வங்காளதேசத்தில் ஒரு சதுர கிலோமீட்டருக்கு சுமார் 1000 பேர் என்ற அளவில் அதிக மக்கள் அடர்த்தி உள்ளது. சுதந்திரம் பெற்றதிலிருந்து வங்காளதேசம் அதன் மொத்த கருவுறுதல் வீதத்தை (TFR) 2.1 ஆக குறைத்துள்ளது. அதாவது பெண்களுக்கு சராசரியாக 2.1 குழந்தைகள் உள்ளனர். இந்த மொத்த கருவுறுதல் விகிதமும் , இடம்பெயர்வும் இல்லாமல் ஒரு நாட்டின் மக்கள் தொகை பெருகுவதோ அல்லது சுருங்குவதோ இல்லை. வங்காளதேசத்தின் குடும்பக் கட்டுப்பாடு திட்டங்கள் சமீபத்திய ஆண்டுகளில் பலவீனப்படுத்தப்பட்டுள்ளதாக விவரிக்கப்பட்டுள்ளன.
# வங்காளதேசத்தில் குடும்பக் கட்டுப்பாடு

## குடும்பக் கட்டுப்பாடு திட்டம்

1950இல் குடும்பத் திட்டமிடலானது மருத்துவத் தொண்டர்களாலும், சமூகப் பணியாளர்களாலும் அறிமுகப்படுத்தப்பட்டது. 1965இல் பாக்கித்தான் அரசாங்கம் கிழக்கு பாக்கித்தானில் குடும்பக் கட்டுப்பாடு திட்டத்தை தொடங்கியது. 1976ஆம் ஆண்டில் வங்காளதேச அரசு விரைவான மக்கள் தொகை வளர்ச்சி விகிதத்தை நாட்டின் முதல் பிரச்சனையாக அறிவித்தது. வங்காளதேசம் சுதந்திரம் அடைந்ததிலிருந்து மக்கள் தொகை வளர்ச்சியை வேகமாக சந்தித்து வருகிறது. இது அதிக கருவுறுதல் விகிதம், அதிகரித்த ஆயுட்காலம், இறப்பு விகிதம் குறைதல் ஆகியவற்றின் விளைவாகும். 1975ஆம் ஆண்டில் மொத்த கருவுறுதல் விகிதம் 6.3 ஆக இருந்தது. வங்காளதேசத்தின் மக்கள்தொகை சுகாதார ஆய்வு 2011 சேகரித்த தரவுகளின்படி இது 2011க்குள் 2.3 ஆக குறைக்கப்பட்டது. பெரும்பாலான பெண்களுக்கு இரண்டு அல்லது அதற்கு மேற்பட்ட குழந்தைகள் இருப்பதை கணக்கெடுப்பு கண்டறிந்துள்ளது. வங்காளதேசத்தில் பெரும்பான்மையான பெண்கள் இரண்டு அல்லது அதற்கும் குறைவான குழந்தைகளைப் பெற விரும்புகிறார்கள் என்பதையும் அது கண்டறிந்தது. 2011 முதல் மொத்த கருவுறுதல் விகிதம் 2.3 ஆக உள்ளது . குடும்பக் கட்டுப்பாடு குறித்த சர்வதேச மாநாட்டின் படி, வங்காளதேசத்தில் குடும்பக் கட்டுப்பாடு முன்னேற்றம் அடையவில்லை. 2000ஆம் ஆண்டில் 160,300 ஆக இருந்த குழந்தை இறப்பு 2015ஆம் ஆண்டுக்குள் 83,100 ஆக குறைந்துள்ளதாக வாராந்திர பொது மருத்துவ இதழான *தி லான்செட்* தெரிவித்துள்ளது. உலகளவில் செத்து பிறாக்கும் குழந்தைகளின் எண்ணிக்கையில் வங்காளதேசம் 7வது இடத்தில் உள்ளது. வங்காளதேச மக்கள்தொகை சுகாதார ஆய்வு 2014 15 முதல் 19 வயதுக்குட்பட்டவர்களில் 33% பேர் கர்ப்பமாக இருப்பதாகக் கண்டறிந்துள்ளது. மக்கள்தொகையில் அறுபத்தாறு சதவிகிதம் 19 வயதிற்கு முன்பே பெற்றெடுக்கிறது. குடும்ப சேவை வங்காளதேசத்தின் குடும்ப சேவையை ஐக்கிய நாடுகள் மக்கள் தொகை நிதியத்தல் ஆதரிக்கப்படுகிறது.
# வங்காளதேசத்தில் குடும்பக் கட்டுப்பாடு

## பெண்களின் நிலைமை

வங்காளதேசத்தில் அதிகாரப்பூர்வ அரசாங்க மதிப்பீடுகளின்படி, 65% பெண்கள் தங்கள் 18வது பிறந்தநாளுக்கு முன்பே திருமணம் செய்து வைக்கப்படுகிறார்கள். 60% குழந்தை மணப்பெண்களுக்கு 19 வயதிற்குள் குழந்தைகளை பெறுகின்றனர். அவர்களில் 10 சதவீதம் பேர் 15 வயதிற்குள் குழந்தைகளைப் பெற்றிருக்கிறார்கள். வங்காளதேசத்தின் தண்டனைச் சட்டம் 14 வயதுக்குட்பட்ட பெண்கள் திருமணத்திற்கு முன் பாலுறவு வைத்துக்கொள்வது வெறுக்கத்தக்கதாக ஒப்புக்கொள்கிறது.
# வங்காளதேசத்தில் குடும்பக் கட்டுப்பாடு

## கருத்தடை மருந்துகள்

வங்காளதேச அரசாங்க தரவுகளின்படி, நாட்டில் 40 சதவிகித தம்பதிகள் கருத்தடைகளைப் பயன்படுத்துவதில்லை. கருத்தடை மருந்துகளின் மிகவும் பிரபலமான தேர்வு பிறப்பு கட்டுப்பாட்டு மாத்திரையாகும் . சுகாதாரம் மற்றும் குடும்ப நல அமைச்சகம் வங்கதேசத்தில் கருத்தடைகளுக்கு மானியம் வழங்குகிறது. இனப்பெருக்க ஆரோக்கியம் பள்ளிகளில் கற்பிக்கப்படுவதிவில்லை. மேலும், தேசிய கல்வி பாடத்திட்டத்தின் ஒரு பகுதியாகவும் இல்லை. வங்காளதேசம் குடும்பக் கட்டுப்பாடு ஆலோசனை மற்றும் கருத்தடைகளை வழங்க பெண்களை வேலைக்கு அமர்த்தியுள்ளது. வங்காளதேசத்தில் அதிக அளவு சட்டவிரோத கருக்கலைப்புகள் உள்ளன . மேலும், கருத்தடை மருந்துகள் அதிகரித்திருப்பது அதை குறைக்கும் என்று எதிர்பார்க்கப்படுகிறது. அத்தியாவசிய மருந்துகள் நிறுவனம் 2010 முதல் வங்காளதேசத்தில் கருத்தடை உறைகளை உற்பத்தி செய்யத் தொடங்கியது.